Държавен вестник, бр. 18, 2007 г., стр. 40

С Т Р .  40
Д Ъ Р Ж А В Е Н   В Е С Т Н И К
Б Р О Й  18
(2) При необходимост от подписване доку-
ментите по ал. 1, т. 2 могат да се капсулират и
изпращат в следните файлови формати, които
имат възможност да включват в себе си елек-
тронен подпис: p7s (PKCS#7 стандарт), ats (ATS
стандарт), xml (Extensible Markup Language v 1.0
и следващите) или други стандартизирани фор-
мати, определени от изпълнителния директор
на агенцията.
Раздел III
Регистърно производство
Чл. 90. (1) Подадените заявления и актове
на съда за вписване, заличаване и обявяване се
разглеждат от длъжностно лице по регистраци-
ята по реда на постъпването им.
(2) Разпределението на заявленията и акто-
вете на съда за разглеждане от длъжностните
лица по регистрацията се извършва от инфор-
мационната система на принципа на случайния
подбор.
Чл. 91. Длъжностното лице по регистрация-
та проверява дали:
1. подаденото заявление е по образеца за
исканото вписване, заличаване или обявяване;
2. подаденото заявление е подписано;
3. заявеното обстоятелство подлежи на впис-
ване, заявеното вписване подлежи на залича-
ване или представеният акт подлежи на обявя-
ване;
4. заявлението изхожда от оправомощено
лице;
5. са представени всички приложения към
заявлението съгласно изискванията на съответ-
ния нормативен акт, съответно е представен
подлежащият на обявяване акт;
6. са налице изискванията на закона за съ-
ществуване на заявеното за вписване обстоя-
телство, което се установява от съдържанието
на представените документи по т. 5;
7. друго лице няма права върху фирмата и тя
отговаря на изискванията на чл. 7, ал. 2 от Тър-
говския закон при първоначално вписване или
промяна на фирмата;
8. е внесена дължимата държавна такса.
Чл. 92. В случай че са налице предвидените
в чл. 91 изисквания, длъжностното лице по ре-
гистрацията:
1. при подадено заявление за вписване въ-
вежда информацията за заявеното обстоятел-
ство от съответното поле на заявлението в съ-
ответното поле на партидата на търговеца или
клона на чуждестранен търговец;
2. при подадено заявление за заличаване
въвежда информацията за заличаваното впис-
ване от съответното поле на заявлението в съ-
ответното поле на партидата на търговеца или
клона на чуждестранен търговец;
3. при подадено заявление за обявяване въ-
вежда информацията за представения акт от
съответното поле на заявлението в съответно-
то поле на партидата на търговеца или клона на
чуждестранен търговец и пренася съдържание-
то на представения акт в търговския регистър.
Чл. 93. (1) Когато не е налице някое от пред-
видените в чл. 91 изисквания, длъжностното
лице по регистрацията постановява мотивиран
отказ, в който посочва изчерпателно всички
пречки за извършване на исканото вписване,
заличаване или обявяване.
(2) Отказът се връчва на заявителя незабав-
но след постановяването му, за което се прила-
га съответно редът на Гражданския процесуа-
лен кодекс.
(3) Когато заявителят е посочил в заявлени-
ето, че желае да бъде уведомяван по електро-
нен път, отказът се изпраща на посочения от
него в заявлението адрес на електронна поща.
В този случай потвърждаване на получаването
не се изисква.
Чл. 94. При подаване на ново заявление след
постановен отказ, ако заявителят е отстранил
посочените в мотивирания отказ пречки за из-
вършване на исканото вписване, заличаване или
обявяване и е приложил и мотивирания отказ
към заявлението, длъжностното лице по регис-
трацията няма право да постанови нов отказ на
същото основание.
Чл. 95. Ако по делото на преобразуващо се
дружество са вписани запор или залог върху
дялове и акции, както и запор или залог върху
търговско предприятие, длъжностното лице по
регистрацията вписва същите по делото на при-
емащото, съответно на новоучреденото дружес-
тво, преди да впише прекратяването на преоб-
разуващото се дружество.
Чл. 96. Вписване на обстоятелства относно
прехвърляне на търговско предприятие, относ-
но преобразуване на търговски дружества и
относно преустройство на кооперации (въз ос-
нова на заявления по образец съгласно прило-
жения № В1 и № В2 и № В3) се извършва еднов-
ременно по партидите на отчуждителя и приоб-
ретателя, съответно по партидите на всяко от
преобразуващите се дружества или преустрой-
ваща се кооперация.
Раздел IV
Запазване на фирма
Чл. 97. (1) Подадените заявления за запаз-
ване на фирма се разглеждат от длъжностно
лице по регистрацията или определен от изпъл-
нителния директор на агенцията служител по
реда на постъпването им.
(2) Служителят проверява дали:
1. подаденото заявление е по образеца за
запазване на фирма;
2. друго лице няма права върху фирмата;
3. е внесена дължимата държавна такса.
Чл. 98. В случай че са налице предвидени-
те в чл. 97 изисквания, служителят въвежда
информацията за запазената фирма от съот-
ветното поле на заявлението в съответното
поле на списъка за запазените фирми в тър-
говския регистър.
Чл. 99. Относно производството по запазва-
не на фирма се прилагат съответно правилата
на раздел III “Регистърно производство”.